Bengmešomo ba swanetše go goga Motšhelo wa Letseno goba motšhelo wa mongmošomo go moputso wa bašomi bao ba nago le maswanedi kgwedi le kgwedi, beke le beke goba ka dibeke tše pedi.
Tšhelete ye e gogwago e gogwa go ya ka lenaneo le le beilwego ke SARS. Motšhelo wa mošomi o swanetše go aroganywa gare ga SITE le PAYE.
Tšhelete ya motšhelo ye e šalago ka morago ga go hlakantšha karolo ya SITE mmogo le motšhelo wa mošomi wo o sego wa akaretšwa mo mogolong wo o šalago , e emela PAYE.
Tlatša foromo ya boingwadišo ye e hwetšagalago diofising tša SARS.
Dikhamphani le dikhamphanitlengwa tšeo gabjale di sego tša ingwadiša le Tirelo ya Metšhelo ya Afrika Borwa go gogela bašomi metšhelo di swanetše go ingwadiša nako e sa le gona gore di kgone go lefa metšhelo ya bašomi go tšwa go bašomi bao ba nago le maswanedi.
Ga go na nako ye e beilwego malebana le tirelo ye.
Tirelo ye ga e lefelwe.